**ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

|  |  |
| --- | --- |
| "21" մարտի 2000թ. | N 45 |

ք.Ստեփանակերտ

**«Հայրենական մեծ պատերազմի վետերանների մասին» Լեռնային Ղարաբաղի Հանրապետության օրենքի կիրարկումն ապահովող միջոցառումների մասին**

 «Հայրենական մեծ պատերազմի վետերանների մասին» ԼՂՀ օրենքի 4 և 5 հոդվածներին համապատասխան Լեռնային Ղարաբաղի Հանրապետության կառավարությունը ***որոշում է.***

 1. Վետերաններին տրվող ամենամսյա պատվովճարի չափը սահմանել 100 000 ՀՀ դրամ:

***(1-ին կետը խմբ. 28.10.2003 N 285, փոփ. 23.12.2005 N 582, փոփ. 10.06.2008 N 423, փոփ. 23.08.2011 N 595-Ն, փոփ. 23.12.2014 N 886-Ն, փոփ. 25.09.2015 N 628-Ն, փոփ. 07.10.2019 N 836-Ն)***

 2. Սահմանել, որ վետերանների և նրանց ընտանիքների անդամների համար «Հայրենական մեծ պատերազմի վետերանների մասին» օրենքով և այլ նորմատիվ իրավական ակտերով սահմանված սոցիալ-տնտեսական արտոնությունների իրագործման երաշխիքներն ապահովող` Արցախի Հանրապետության կառավարության լիազորած մարմինը Արցախի Հանրապետության աշխատանքի, սոցիալական հարցերի և վերաբնակեցման նախարարությունն է:

***(2-րդ կետը փոփ. 23.12.2014 N 886-Ն, փոփ. 29.06.2018 N 529-Ն)***

 3. Հաստատել Հայրենական մեծ պատերազմի վետերանների պատվովճար տալու կարգը (կցվում է):

 4. Սույն որոշումը ուժի մեջ է մտնում 2000 թվականի հունվարի 1-ից:

|  |  |
| --- | --- |
| **ԼՂՀ վարչապետ** | **Ա. ԴԱՆԻԵԼՅԱՆ** |

|  |  |
| --- | --- |
|  | Հաստատված է  ԼՂՀ կառավարության  2000թ. մարտի «21»-ի  թիվ 45 որոշմամբ |

**Կ Ա Ր Գ**

**Հայրենական մեծ պատերազմի վետերաններին պատվովճար տալու**

|  |  |
| --- | --- |
| 1. | Պատվովճարը տրվում է միայն Հայրենական մեծ պատերազմի (1941-1945թթ.) մարտական գործողությունների մասնակիցներին, պատերազմի տարիներին Լենինգրադի բլոկադայի մասնակիցներին, ֆաշիստական համակենտրոնացման ճամբարների նախկին անչափահաս գերիներին, նախկին ԽՍՀՄ ներքին գործերի ու պետական անվտանգության մարմինների ղեկավար և շարքային կազմի այն անձանց, ովքեր հաշմանդամ են դարձել ծառայողական պարտականությունները կատարելիս վիրավորվելու, կոնտուզիաների և ստացած վնասվածքների հետևանքով (այսուհետ՝ վետերան):  ***(1-ին կետը փոփ. 23.12.2014 N 886-Ն)*** |
| 2. | Պատվովճարը վճարվում է կենսաթոշակի վճարմանը զուգահեռ: |
| 3. | Պատվովճարը տրվում է դրա ստանալու իրավունքն առաջանալու ամսվանից, եթե վետերանը անհրաժեշտ փաստաթղթերը ներկայացրել է պատվովճարը ստանալու իրավունքն առաջանալուց հետո` 6-ամսյա ժամկետում: Նշված ժամկետը լրանալուց հետո պատվովճարը տրվում է դիմումն անհրաժեշտ փաստաթղթերի հետ միասին ներկայացնելու ամսվանից: |
| 4. | Պատվովճարի իրավունքն ունեցողներն իրենց կենսաթոշակ նշանակող մարմնին ներկայացնում են դիմում, վետերանների կարգավիճակը հաստատող փաստաթուղթ և տեղեկանք բնակության վայրից: |
| 5. | Պատվովճարը վետերանին տալիս է կենսաթոշակ վճարող մարմինը` ըստ նրա փաստացի բնակության վայրի: |
| 6. | Լիազորագրով, անցած ժամանակահատվածի համար, բնակության վայրը փոխելու դեպքում, ինչպես նաև վետերանի մահվան պատճառով չստացած պատվովճարի վճարումն իրականացվում է «Պետական կենսաթոշակների մասին» Լեռնային Ղարաբաղի Հանրապետության օրենքով աշխատանքային կենսաթոշակների համար սահմանված կարգով:  ***(6-րդ կետը խմբ. 23.12.2014 N 886-Ն)*** |
| 7. | Պատվովճար ստանալու իրավունքը դադարեցվում և վերականգնվում է, պատվովճար վճարելը դադարեցվում և վերսկսվում է, պատվովճարի գումարից պահումներ և բռնագանձում կատարվում է «Պետական կենսաթոշակների մասին» Լեռնային Ղարաբաղի Հանրապետության օրենքով աշխատանքային կենսաթոշակների համար սահմանված դեպքերում և կարգով:  Պատվովճար վճարելը դադարեցվում է նաև պետության լրիվ խնամքի տակ անցնելու դեպքում՝ հաջորդ ամսվա 1-ից:  ***(7-րդ կետը խմբ. 23.12.2014 N 886-Ն)*** |
| 8. | ***(կետն ուժը կորցրել է 23.12.2014 N 886-Ն)*** |
| 9. | ***(կետն ուժը կորցրել է 23.12.2014 N 886-Ն)*** |